इसमें हर महीने 9,250 रुपए तक की पेंशन, जानें इससे जुड़ी खास बातें
PMVVY Scheme Benefits; What is Pradhan Mantri Vaya Vandana Yojana? Everything You Need to Know इस योजना में एकमुश्त राशि का भुगतान करके अपने लिए पेंशन का इंतजाम कर सकते हैं। हम आपको इस योजना के बारे कमें बता रहे हैं...
प्रधानमंत्री वय वंदना योजना (PMVVY) में निवेश करके आप आसानी से अपने लिए पेंशन का इंतजाम कर सकते हैं। ये स्कीम 1 अप्रैल से बंद हो रही है, ऐसे में इस योजना का फायदा उठाने के लिए आपके पास सिर्फ 31 मार्च 2023 तक का ही समय है।
PMVVY 60 साल और उससे अधिक उम्र के नागरिकों के लिए एक पेंशन योजना है। इस योजना में एकमुश्त राशि जमा करके अपने लिए पेंशन का इंतजाम कर सकते हैं। हम आपको इस योजना के बारे में बता रहे हैं...
पति-पत्नी दोनों ले सकते हैं योजना का लाभ
पति-पत्नी दोनों निवेश कर सकते हैं। योजना में निवेश की सीमा प्रति वरिष्ठ नागरिक है न कि प्रति परिवार। इस योजना में निवेश करने के लिए किसी भी पॉलिसी होल्डर को मेडिकल चेकअप की जरूरत नहीं होती है।
इसमें मिनिमम 1 हजार रुपए की पेंशन
इस स्कीम में हर महीने मिनिमम 1 हजार रुपए और अधिकतम 9,250 रुपए की पेंशन मिलती है। 1 हजार रुपए महीने के पेंशन के लिए आपको करीब 1 लाख 50 हजार रुपए इस योजना में निवेश करने होंगे। वहीं 9,250 रुपए की पेंशन के लिए 15 लाख रुपए जमा करने पड़ेंगे।
इसमें निवेश के लिए जरूरी डॉक्यूमेंट
प्रधानमंत्री वय वंदना योजना में निवेश के लिए आपको फॉर्म के साथ निम्‍नलिखित दस्‍तावेज जमा करवाने होंगे। पैन कार्ड की कॉपी, एड्रेस प्रूफ की कॉपी (आधार, पासपोर्ट आदि), चेक की कॉपी या बैंक पासबुक के पहले पेज की कॉपी ताकि आपके इस अकाउंट में पेंशन के पैसे आ सकें।
कहाँ से ले सकते हैं स्कीम का लाभ?
सरकार ने इस योजना के लिए LIC से साथ मिलाया है, इसलिए इस योजना में निवेश करने के लिए LIC ऑफिस या एजेंट से मिल सकते हैं। LIC ने इसके लिए एक टोल फ्री नंबर भी जारी किया है। 1800-227-717 नंबर पर फोन करके इस योजना से जुड़ी जानकारी ले सकते हैं।